《甲子中秋周斗文自四明访余镜园投赠新诗留酌赋答》
明代·邓云霄

客来曾泛镜湖舟，又对银塘水镜幽。乌鹊一枝经几匝，骊珠千镜向予投。

杯倾五夜从沾露，月到中天始判秋。桂影婆娑低可掇，何人能作广寒游？

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。